সালমান বিজনৌরী

সালমান বিজনৌরী (জন্ম ১৪ এপ্রিল ১৯৬৯) একজন ভারতীয় আলেম, দারুল উলূম দেওবন্দের ওস্তাদ এবং এর পত্রিকা মাসিক দারুল উলূমের প্রধান সম্পাদক। নকশবন্দী সূফী তরীকার সাথে সম্পৃক্ত, তিনি জুলফিকার আহমদ নকশবন্দীর একজন অনুমোদিত খলীফা। তিনি জমিয়তে উলামায়ে হিন্দ (এম)-এর সহ-সভাপতি হিসেবেও জিম্মাদারী পালন করছেন। 

 ইবতেদায়ী জিন্দেগী ও তালীম 
সালমান বিজনৌরী ১৯৬৯ সালের ১৪ এপ্রিল উত্তরপ্রদেশের বিজনৌর জেলার সহাসপুরে এক আলেম খান্দানে পয়দা হন। তাঁর ওয়ালেদ সাহেব হজরৎ মওলানা সাঈদ আহমদ কাসেমী সহাসপুরী রহমতুল্লাহি আলাইহী দারুল উলুম দেওবন্দ থেকে ফারেগ এবং সৈয়দ হোসেন আহমদ মদনীর শাগরেদ ছিলেন।  

তিনি তার ওয়ালেদ সাহেবের হেদায়তে সাত বছর বয়সে কুরআন শরীফ হেফজ করেন এবং মঞ্জিলেই ইবতেদায়ী আরবী ও ইসলামী তালীম খতম করেন। ১৯৮১ সালে, তিনি জামেয়া আশরফুল উলূম গঙ্গোহ মাদ্রাসায় দাখিল হন, যেখানে তিনি ১৯৮৭ সালে স্নাতক পর্যন্ত পড়াশোনা করেন। এরপর তিনি ১৯৮৭ সালে দারুল উলুম দেওবন্দে দাখিল হন এবং ১৯৮৮ সালে দওরায়ে হদীছ খতম করেন। দারুল উলুম দেওবন্দে তার ওস্তাদদের মধ্যে ছিলেন মওলানা নসীর আহমদ খাঁ বুলন্দশহরী, মওলানা আব্দুল হক আজমী, মওলানা নেয়ামতউল্লাহ্ আজমী, মওলানা কমরুদ্দিন আহমদ গোরখপুরী, মওলানা সাঈদ আহমদ পালনপুরী, মওলানা মুহম্মদ হোসেন বিহারী, মওলানা আরশদ মদনী, মওলানা রেয়াসৎ আলী বিজনৌরী এবং মওলানা জুবায়ের আহমদ দেওবন্দী।  

স্নাতক ডিগ্রি অর্জনের পর, তিনি দারুল উলুম দেওবন্দে আরবি সাহিত্যে ('তকমীলুল আদবুল আরবী') বিশেষায়িত ডিগ্রি অর্জন করেন, যেখানে তিনি মওলানা ওহীদুজ্জামান কৈরানবী, মওলানা ওছমান মনসূরপুরী এবং মওলানা নূর আলম খলীল আমীনীর অধীনে পড়াশোনা করেন এবং তার ইমতেহানে আউয়াল স্থান অর্জন করেন। 

 আমলী জিন্দেগী 
তালীমী জিন্দেগী খতম করার বাদে, বিজনৌরী জ্বিলকদ ১৪০৯ হিজরিতে (জুন ১৯৮৯) দারুল উলূম দেওবন্দে সহকারী ওস্তাদ হিসেবে নিযুক্ত হন। তিনি সহারনপুর জেলার রায়পুরের ফয়জে হেদায়ৎ রহীমী মাদ্রাসায় চলে আসার আগে দুই বছর এই পদে দায়িত্ব পালন করেন, যেখানে তিনি ১৪১১ হিজরির শাওয়াল (এপ্রিল ১৯৯১) থেকে ১৪১২ হিজরির শাবান (ফেব্রুয়ারি ১৯৯২) পর্যন্ত এক বছর শিক্ষকতা করেন।   পরবর্তীতে তিনি মোরাদাবাদের জামিয়া কাসেমিয়া মাদ্রাসা শাহীতে আরবী ভাষা ও সাহিত্য বিভাগে ১৪১২ হিজরির শাওয়াল থেকে ১৪১৪ হিজরির শাবান (এপ্রিল ১৯৯২ থেকে ১৯৯৪ সালের জানুয়ারি ১৯৯৪) পর্যন্ত শিক্ষকতা করেন। এই ওক্তে, তিনি বিভাগের শাগরেদদের দ্বারা প্রকাশিত পাক্ষিক দেয়াল পত্রিকা আল-বলাগের তত্ত্বাবধানও করেন।   

১৯৯৪ সালে (১৪১৪ হিজরি) তিনি দারুল উলুম দেওবন্দে স্থায়ী অনুষদ রোকন হিসেবে নিযুক্ত হন। পরবর্তীতে, ২০১৯ সালে (১৪৪০ হিজরি) তিনি জামেয়ার সিনিয়র অনুষদ রোকন পদে উন্নীত হন।    বর্তমানে, তিনি সুনন ইবনে মাজাহ, মেশকাত শরীফ, দেওয়ানুল হমাসা এবং সপ্ত মুআল্লাকার মতো উন্নত আরবী গ্রন্থ পড়ান। 

২০১৬ সাল থেকে, তিনি হবিবুর রহমান আজমীর স্থলাভিষিক্ত হয়ে দারুল উলুম দেওবন্দের সরকারী উর্দু পত্রিকা মাসিক দারুল উলুমের প্রধান সম্পাদক হিসেবে দায়িত্ব পালন করছেন।   "Darul Uloom Deoband ki Khidmaat-e-Hadith par AMU mein Maulana Salman Bijnori ka Tausee'i Khutba" [An extension lecture by Maulana Salman Bijnori on the services of Darul Uloom Deoband in the field of Hadith at AMU]. 

২০২২ সালে, তিনি জমিয়ত উলামায়ে হিন্দ (এম) এর সহ-সভাপতি নির্বাচিত হন, যেখানে তিনি জমিয়তের সামাজিক-দীনী উদ্যোগে অবদান রাখেন। 

তিনি নকশবন্দী সুফি তরিকার জুলফিকার আহমদ নকশবন্দীর একজন অনুমোদিত খলীফা।  

 রাজনৈতিক দৃষ্টিভঙ্গি 
বিজনৌরী সাহেব মাদ্রাসার ভূমিকা সম্পর্কে তার মতামত প্রকাশ করে বলেন যে মাদ্রাসার মকসদ ওলামাদের তরবিয়ৎ দেওয়া, ডাক্তার বা ইঞ্জিনিয়ার তৈরি করা নয়। তিনি হুকূমৎকে দীনী তালীম প্রদানকারী মুসলিম ইস্কুলগুলিকে সমর্থন করার আহ্বান জানান, তবে মাদ্রাসার রেওয়াজী ভূমিকায় হস্তক্ষেপ করা থেকে বিরত থাকুন। তিনি " বন্দে মাতরম " নারারও বিরোধিতা করেন, এই বলে যে ইসলাম মুসলমানদের তাদের ওতনকে মহব্ব​ৎ করতে তালীম দেয়, তবে এটি কোনও ওতনের এবাদতের এজাজ​ৎ দেয় না। 

 তথ্যসূত্র 

বিষয়শ্রেণী:বিজনৌর জেলার ব্যক্তি
বিষয়শ্রেণী:দারুল উলুম দেওবন্দের প্রাক্তন শিক্ষার্থী
বিষয়শ্রেণী:দেওবন্দি ব্যক্তি
বিষয়শ্রেণী:ভারতীয় সুন্নি মুসলিম পণ্ডিত
বিষয়শ্রেণী:জীবিত ব্যক্তি
বিষয়শ্রেণী:১৯৬৯-এ জন্ম